رووژه‌‌يلمان رووشنوى
شه‌‌وه‌‌يل ت‌م نه‌‌ياشتيم
هه‌ ‌رووژ وه‌ هاروى ئه‌‌وسا
گل وه‌ خه‌‌رواروى ئه‌‌وسا
هه‌‌رووژ وه‌ كويچه‌‌گانا
واران روياروى ئه‌‌وسا
تا دڵ ره‌‌نگ خودا داشت
ده‌‌سمان بوو ده‌وا داشت
هه‌‌ناى خنيه‌‌ به‌‌نانوى
تا سوو گوڵاو رشانوى
كويچه‌ بوو گولوه‌نى دا
بوو  كونه‌  بو  تيه‌نى  دا
هه‌ر كه‌ حه‌لقه‌ داوى له‌ موى
خه‌نى وه‌ هاوشيه‌و بوى
دايه‌پيره‌ سه‌فا داشت
چوه‌ گه‌پ له‌ سه‌ رده‌وا داشت
هه‌ناى به‌ناى مه‌ته‌ڵ نا
ئه‌راد تام حه‌سه‌ل دا
چه‌نى غه‌ريبيم ئمڕوو
چوه‌ بى نه‌سيبيم ئمڕوو
شه‌واره‌ گه‌ى مانگ نوو
دايه‌پيره‌ ها له‌ كوو ؟!
ها كوو خه‌زيان و ئاشى
گه‌په‌يل  گه‌رم  باوشى
داوان پڕ له‌ نازى
يه‌ى ده‌يشته‌ دڵ  وازى ...
سفيده‌گه‌ى گوڵ سوو
ئه‌را تيه‌ريكيم  ئمڕوو ؟!!
